**Шартнома № 19**

“\_\_\_\_” октябрь 2022 йил Наманган шаҳар

Кейинги ўринларда «Буюртмачи» деб юритиладиган Наманган шаҳар Давлатобод туман Халқ таълими бўлими номидан иш кўрувчи З.Эргашев бир томондан ва кейинги ўринларда «Пудратчи» деб юритиладиган «**Mega aziya dizayn stroy**» масъулияти чекланган жамияти номидан иш кўрувчи иккинчи томондан  М.Джурабоев шартномасини туздилар.

**I. Шартнома предмети**

1. “Пудратчи” мазкур шартнома бўйича Наманган шаҳар Давлатобод тумани 5А-кичик нохия Fалаба кучаси 1А-уйда жойлашган Халк таълими булимига карашли 90-Мактаб биносини иссиклик тизимини  мукаммал таъмирлаш ишларини бажариш ва лойиҳада кўзда тутилган обьектни фойдаланишга тайёр ҳолда топшириш мажбурятини олади. “Буюртмачи” эса “Пудратчи”га шартномага мувофиқ хизмат кўрсатиш учун зарур шароитлар яратади, уларни қабул қилиш ва тўловни амалга ошириш мажбуриятини олади.

**II. Умумий шартлар**

1. Бажарилган ишлар далолатномаси (Ф-2) ёки бошқа харажатлар “Пудратчи” ва “Буюртмачи” билан ўзаро тасдиқланган Ф-3 асосида ҳисобга олинади ҳамда тўлов учун тақдим этилади.

2. Хизматларни бажариш учун “Буюртмачи” “Пудратчи”га иш майдонини ўз вақтида бўшатиб беради.

3. Бажарилган ишлар далолатномаси ҳар ойнинг 25 кунигача “Пудратчи” томонидан “Буюртмачи”га тақдим этилади ва “Буюртмачи” томонидан тасдиқланади.

4. “Буюртмачи” “Пудратчи”дан бажарилган ишларнинг миқдори ва сифатини текшириб қабул қилиб олади. Бажарилган иш сифати проект-смета ҳужжатларига тўғри келмаса, “Пудратчи” камчиликларни ўз хисобидан бартараф этади.

**III. Пудратчининг мажбуриятлари**

1. Барча ишларни мазкур шартномада ҳамда унга лойиха-смета ҳужжатларига мувофиқ ишларни бажариш жадвалида назарда тутилган ҳажмда ва муддатларда ўзининг кучлари ва жалб қилинган кучлар билан бажариш ҳамда ишни “Буюртмачи”га мазкур шартнома шартларига мувофиқ топшириш.

2. “Буюртмачи”ни пудрат шартномалари тузилиши давомида субпудратчилар билан шартномалар тузилиши ва шартнома предмети, субпудратчининг номи ва манзили тўғгрисида хабардор қилиш.

3. Қурилиш вақтида техника хавфсизлигини, ишларни бажариш вақтида атроф-муҳитни, ўтказилган дарахтни ва ер участкасини муҳофаза қилиш бўйича зарур тадбирлар бажарилишини таьминлаш.

4. Мазкур шатномада назарда тутилган барча мажбуриятларни тўлиқ ҳажмда бажариш мажбуриятини ўз зиммасига олади.

5. “Пудратчи” мазкур шартнома бўйича барча ишларни ўз кучи билан ва субпудратчилар томонидан зарур тарзда бажарилиши ҳамда объектни фойдаланишга тайёр ҳолда топширилиши учун “Буюртмачи” олдида тўлиқ мулкий жавоб беради.

**IV. Буюртмачининг мажбуриятлари**

1. “Пудратчи” томонидан қабулқкилинган мажбуриятлар ва бошқа функцияларга риоя этилишини назорат қилиш ва “Пудратчи”дан тугалланган ишларни қабул қилиб олиш.

2. Мазкур шартнома имзоланган кундан бошлаб 3 (уч) иш куни давомида “Пудратчи”га ишларни қабул қилиш учун зарур ижро ҳужжатлари рўйхатини тақдим этиш.

3. Мазкур шартномада назарда тутилган мажбуриятларни тўлиқ ҳажмда бажариш мажбуриятларини олади.

**V. Тўловлар ва ҳисоб–китоблар**

1. Шартнома баҳоси **97 236 824 (Туксон етти миллион икки юз уттиз олти минг саккиз юз йигирма турт)** сўмни ташкил қилади.

2. Тўлов “Буюртмачи”нинг харажатлар сметасида ажратилган маблағлар ҳисобидан пул ўтказиш йўли билан тўлаб берилади.

3. “Буюртмачи” “Пудратчи”га шартнома имзоланган кундан бошлаб 5 (беш) банк куни мобайнида 30 (ўттиз) фоиз миқдорида аванс ўтказади. Қолган тўловлар “Буюртмачи” билан “Пудратчи” ўртасида имзоланган далолатнома (Ф-2. Ф-3)ларга асосан 10 (ўн) кун мобайнида “Буюртмачи” томонидан амалга оширилади.

4. Шартнома бўйича “Пудратчи” хизматларни шартнома имзоланган кундан бошлаб 15 (ўн беш) кун мобайнида тўлиқ бажаради.

5. “Пудратчи” объект топширилгунга қадар мазкур шартнома бўйича объектга мулк ҳуқуқини ўзида саклаб қолади. Обьект “Буюртмачи”га топширилгунга қадар обьектнинг тасодифий йўқ қилиниши ва шикастланиши хавфи “Пудратчи”нинг зиммасида бўлади. “Буюртмачи” мазкур шартнома бўйича ўз зиммасига қабул қилинган мажбуриятларни шартнома кучга кирган кундан бошлаб бажармаган тақдирда, “Пудратчи” бу ҳақда қонун ҳужжатларида белгиланган тартибда “Буюртмачи”нинг ёзма равишда хабардор қилган ҳолда шартномага ўзгартиришлар киритиш ёки шартномани бир томонлама бекор қилиш ҳуқуқига эгадир. Бунда “Буюртмачи” “Пудратчи” томонидан бажарилган ишлар учун хақ тўлашдан озод қилинмайди.

**VI. Томонларнинг мулкий жавобгарлиги**

1. “Пудратчи” обьектнинг ўз вақтида ишга тушириш бўйича ўз мажбуриятларини бузганлиги учун “Буюртмачи”га муддати ўтказиб юборилган ҳар бир кун учун мажбуриятлар бажарилмаган қисмининг 0,5 фоизи микдорида пеня тўлайди. Бироқ бунда пенянинг умумий суммаси сифатсиз бажарилган ишлар қийматининг 50 фоизидан ошмаслиги керак.

2. Бажарилган иш учун ўз вақтида ҳақ тўланмаганда “Буюртмачи” “Пудратчи”га муддати кечиктирилган ҳар бир кун учун кечиктирилган тўлов суммасининг 0,4 фоизи микдорида пеня тўлайди, бироқ бу кечиктирилган тўлов суммасининг 50 фоизидан ортиқ бўлмаслиги керак.

3. Пеня тўлаш “Пудратчи”нинг ишларни бажариш ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

**VII. Низоларни ҳал этиш тартиби**

1. Шартномани бажаришда ва бекор қилишда, шунингдек етказилган зарарларни қоплашда пайдо бўладиган низоли масалаларни томонлар ҳал эта олмаса, улар қонун ҳужжатларида белгиланган тартибда иқтисодий суд томонидан кўриб чиқилади.

**VIII. Шартноманинг амал қилиши**

1. Шартнома томонлар ушбу шартнома бўйича ўз мажбуриятларини бажаргунга қадар амал қилади.

2. Томонлар ўртасидаги муносабатлар улар томонидан мазкур шартноманинг барча шартлари бажарилган ва ҳисоб-китоб тўлиқ тугалланган тақдирда тўхтатилади.

3. Ушбу шартнома Наманган шаҳар бўйича Ғазначилик бўлинмасидан рўйхатдан ўтгандан сўнг кучга киради.

**IX. Енгиб бўлмайдиган куч (форс-мажор) ҳолатлари**

1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ҳодисалари ва бошқа енгиб бўлмайдиган куч ҳолатлари натижасида келиб чикса ва агар бу ҳолатлар мазкур шартноманинг бажарилишига бевосита таьсир этса, томонлар бундай тўлиқ ёки қисман бажармаслик учун жавобгарликдан озод этиладилар.

**X. Алоҳида шартлар**

1. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва битимлар, ёзишмалар, томонларнинг ўзаро келишувлари ўз кучини йўқотади.

2. “Пудратчи” қурилиш объектига ёки унинг алоҳида қисмларига тегишли иш ҳужжатларини “Буюртмачи”нинг ёзма рухсатисиз, субпудратчилардан ташқари, бирон бир учинчи томонга сотиш ёки бериш ҳуқуқига эга бўлмайди.

3. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолаган бўлса ва ҳудудий ғазначилик бўлимидан рўйхатдан ўтгандан сўнг ҳақиқий ҳисобланади.

4. Мазкур шартнома бўйича бажариладиган ишлар учун лойиха-смета ҳужжатлари “Буюртмачи” томонидан тайёрлаш ва тўлаш имконияти бўлмаса, “Пудратчи” томонидан тайёрланади, “Буюртмачи” “Пудратчи”га лойиха-смета ҳужжатларини тайёрлаш учун қилинган сарф-харажатларни тўлаб беради.

5. Мазкур шартномада назарда тутилмаган бошқа барча ҳоллар учун амалдаги қонун нормалари кўлланилади.

6. Мазкур шартнома бир хил юридик кучга эга бўлган 2 (икки) нусхада тузилади.

7. Шартноманинг амал қилиш муддати 2022 йил 31 декабргача.

**XI. Томонларнинг реквизитлари ва юридик манзиллари.**

|  |  |
| --- | --- |
| «ПУДРАТЧИ» | «БУЮРТМАЧИ» |
| **«Mega aziya dizayn stroy» МЧЖ** | **Давлатобод туман ҳалқ таълими бўлими** |
| Манзил: Манзил:Наманган шахар Б.Машраб кучаси 3-уй | Манзил: Наманган шахар Давлатобод тумани Спортчилар кўчаси 56-уй |
| Тел./факс | Тел./факс  \_\_\_\_\_\_\_\_\_\_\_\_\_\_\_\_\_\_\_\_ |
|  | шҳв: 100022860144017092100075118 |
| х/р : 20208000400880259001 | Х/р: 2340 2000 3001 0000 1010 |
| Банк номи АТБ Асакабанк  Наманган булимии | Банк:Тошкент ш Марказий банк ХККМ |
| МФО: 00231  ИНН: 305546985 | МФО: 00014  ИНН: 207330236 |
|  |  |
| **Директор:\_\_\_\_\_\_\_\_\_\_    М.Джурабоев** | **Раҳбар:\_\_\_\_\_\_\_\_\_\_\_\_\_\_   З.Эргашев** |